Jasur Hasanov. Jasur Hasanov (1983-yilning 2-avgustida tugʻilgan) – oʻzbekistonlik professional futbolchi, qanot vingeri va yarim himoyachi ampulasida oʻynaydi. Futbolchilik faoliyati. Hasanov futbolchilik faoliyatini 16 yoshida ona shahri Jizzaxning „Soʻgʻdiyona“ futbol klubida boshlagan. 2003-yilgi mavsum oldidan u Oʻzbekistonning boshqa jamoasi – Namanganning „Navbahor“ jamoasiga oʻtdi. Ikki yildan soʻng Muborakning „Mashʼal“ jamoasiga kelib qoʻshildi. Muborakliklar safida ilk bor Osiyo chempionlar ligasida qatnashdi va xalqaro maydonda dastlabki gollarini kiritdi. 2008-yilda Toshkentning „Bunyodkor“ jamoasi bilan shartnoma imzoladi. Bu jamoa safidagi ilk mavsumidayoq 1-Oʻzbekiston chempionligini qoʻlga kiritdi. U bu muvaffaqiyatni keyingi ikki yil ichida takrorladi. 2010-yilda Qatarning „Laxviya“ klubiga oʻtdi. Jasur Hasanov Oʻzbekiston milliy terma jamoasidagi debyutini 2007-yilda oʻtkazgan. Terma jamoa bilan u JARda boʻlib oʻtadigan jahon chempionati saralashida ishtirok etdi. 2011-yilda u Osiyo Kubogiga chaqirilgan. Oʻzbekistonliklar oʻz guruhida 1-oʻrinni egallab, musoboqada toʻrtinchi oʻrinni olishdi. Bunyodkor. Hasanov 2007-yilda Oʻzbekiston Ligasi kumush medallari sovrindori boʻlgan boʻlgan „Bunyodkor“ bilan shartnoma imzoladi. U tez orada jamoaning asosiy aʼzosiga aylandi va „Bunyodkor“ni 2008-yilda, 2009 va 2010-yillarda esa ilk bor Oʻzbekiston Ligasi chempionligiga olib keldi. 2009-yilda u Oʻzbekistonda yilning eng yaxshi futbolchisi sovrini uchun uchinchi oʻrinni qoʻlga kiritdi, jamoadoshi Rivaldo va Odil Ahmedovga yutqazdi. Laxviya. 2010-yilda Hasanov Qatarning „Laxviya“ klubiga ijaraga berildi. Hasanov ularga klub 1-ligaga chiqqan birinchi yilida Qatar Yulduzlar ligasida ilk bor chempion boʻlishlariga yordam berdi. 2011-yilning 7-iyulida Hasanov „Laxviya“dagi ijara muddati tugaganidan keyin „Bunyodkor“ga qaytgani maʼlum boʻldi. Qatar SC. 2011-yilning 24-avgustida Hasanov boshqa klub – Qatar SC klubiga 1 yillik shartnoma asosida ijaraga berilgani yana OAVda tasdiqlandi. Qatar SC raisi Nosir Al Tani kelishuvdan mamnunligini bildirdi. Oʻtgan mavsumda „Lexviya“ bilan bir qator yaxshi va barqaror oʻyin koʻrsatgan Hasanov bilan shartnoma imzolaganimizdan juda xursandmiz. U Oʻzbekiston milliy terma jamoasida ham eng yaxshi oʻyinchi. U katta muvaffaqiyatga erishishiga ishonchimiz komil", – dedi rasmiy Qatar SC vakili. U jamoada doimiy boshlangʻich oʻn bir oʻrinni egallay olmagach, klubni tark etdi. Xalqaro. Xasanov futbol boʻyicha Oʻzbekiston milliy terma jamoasida 2007-yildan buyon oʻynab kelmoqda, u 2007-yilning 22-avgust kuni Ukraina terma jamoasi bilan oʻyinda milliy terma jamoada debyut qilgan. 2011-yil (5ta oʻyin, yarim finalchiga aylangan) va 2015-yil (2ta oʻyin) Osiyo kubogining final turnirlarida ishtirok etgan.